\chapter{Indledning til konstruktion}
\label{indledningtilkonstruktion}
Eftersom kravspecifikationen til det ønskede produkt nu er opstillet, bevæger projektet sig videre til konstruktionen af sådan produkt. Der vil blive anvendt to former for reguleringsteknikker; frekvensdomæne og tilstandsvariabel regulering, også kaldt henholdsvis klassisk og moderne regulering. Disse reguleringsteknikker vil blive anvendt separat til fremstillingen af to regulatorer, der begge udføres accepttest på. Yderligere vil der for at teste den generelle funktion af regulatorerne blive udført en funktionalitetstest, hvor der vurderes på, om regulatorene har en forbedret funktion i forhold til kørsel uden regulator. 

Udviklingen af disse regulatorer vil overordnet følge samme trin i designfasen. Disse trin er som følger:

\begin{enumerate}
\item \textbf{Design} - Regulatoren designes ud fra kendte reguleringsteknikker.
\item \textbf{Dimensionering} - Via simuleringer dimensioneres regulatoren til at overholde krav defineret i kravspecifikationen.
\item \textbf{Implementering} - Regulatoren implementeres på modelkranen, hvor der eventuelt foretages håndtuning, samt fejlfinding til regulatoren virker som ønsket.
\end{enumerate}

Da begge regulatorer implementeres digitalt, er der en række emner, der skal tages hånd om. Disse er ens for begge regulatorer og vil derfor blive gennemgået samlet i næste kapitel.